दिल्ली आजतक टीवी चैनल द्वारा आयोजित हेल्थ समिट कार्यक्रम में शिरक़त करने पहुंचे दिल्ली के स्वास्थ्य मंत्री सत्येन्द्र जैन ने बताया कि ‘स्वास्थ्य के क्षेत्र में दिल्ली सरकार अच्छा काम कर रही है। दिल्ली सरकार ने लगभग 18,000 टॉयलेट बनवाए हैं। दिल्ली सरकार का मोहल्ला क्लीनिक एक अच्छा कॉंन्सेप्ट है।‘
श्री जैन ने बताया कि ‘दिल्ली सरकार की योजना है कि एक वार्ड के अंदर 3 से 4 मोहल्ला क्लीनिक खोले जाएंगे। साथ ही पहले से काम कर रहे मोहल्ला क्लीनिक में जो कुछ छोटी-मोटी कमियां है उन्हें दूर किया जाएगा।‘
श्री जैन ने बताया कि ‘उन्होंने देश के हैल्थ सिस्टम को काफ़ी स्टडी किया है। और काफ़ी अध्यन के बाद ही मोहल्ला क्लीनिक पर काम किया गया था। दिल्ली में मोहल्ला क्लीनिक खोलने का हमारा मुख्य उद्देश्य दिल्लीवासियों को उनके घर के पास ही बेहतर सरकारी स्वास्थ्य सेवाएं पहुंचाना है।‘
सत्येन्द्र जैन ने यह भी बताया कि ‘दिल्ली के उपराज्यपाल महोदय श्री अनिल बैजल ने मोहल्ला क्लीनिक की इस योजना में हमारा काफ़ी सहयोग किया है, माननीय उपराज्यपाल श्री अनिल बैजल से हमें ज्यादा सहयोग मिल रहा है।‘
awa_Deva hin_Deva hin_Deva hin_Deva